

RĪGAS HANZAS VIDUSSKOLA

Grostonas iela 5, Rīga, LV-1013, tālrunis 67474304, fakss 67339151, e-pasts: hvs@riga.lv

**Pašnovērtējuma ziņojums**

|  |  |
| --- | --- |
| Rīga, 08.11.2021. |  |
| (vieta, datums) |  |

Publiskojamā daļa

SASKAŅOTS

|  |  |  |
| --- | --- | --- |
| Rīgas domes Izglītības, kultūras un sporta departamenta direktors |  |  |
| (dokumenta saskaņotāja pilns amata nosaukums) | | |
|  |  | Māris Krastiņš |
| (paraksts) |  | (vārds, uzvārds) |
|  |  |  |
| (datums) |  |  |

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi vai uzsākot 2020./2021.māc.g. | Izglītojamo skaits, noslēdzot programmas apguvi vai noslēdzot 2020./2021.māc.g. |
| Nr. | Licencēšanas  datums |
| Pamatizglītības programma | 21011111 |  | V-5096 | 23.04.2012. | 537 | 537 |
| Pamatizglītības programma | 21011111 |  | V\_3701 |  | 283 | 286 |
| Vispārējās vidējās izglītības matemātikas, dabaszinību un tehnikas virziena programma | 31013011 |  | 9014 | 26.06.2009. | 26 | 26 |
| Vispārējās vidējās izglītības vispārizglītojošā virziena programma | 31011011 |  | 9015 | 26.06.2009. | 26 | 26 |
| Vispārējās vidējās izglītības profesionāli orientētā virziena izglītības programma | 31014011 |  | V-4591 | 11.08.2011. | 28 | 28 |
| Vispārējās vidējās izglītības profesionāli orientētā virziena izglītības programma | 31014011 |  | V-8664 | 22.07.2016. | 23 | 23 |
| Vispārējās vidējās izglītības programma | 31016011 |  | V\_3700 |  | 55 | 57 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 81 | Pedagogu mainība nav liela. Daži pedagogi atrodas bērnu kopšanas atvaļinājumā, viņu vietā grūti atrast pedagogu uz noteiktu laiku. |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | 4 | Ilgstoši trūkst angļu valodas skolotājas/a. |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 5 | Nepieciešams speciālais pedagogs sākumskolas posmā. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam)

|  |  |  |  |  |
| --- | --- | --- | --- | --- |
| **1. Prioritāte**  **Apzināta un atbildīga mācīšanās** | **Rīcība** | | | **Sasniedzamie rezultāti** |
| **2021. – 2024.** | **2021. - 2022.** | **2021. – 2022** |
| *Skolēns mācās mācīties – izprot un izvirza mācīšanās mērķus, mērķtiecīgi pielieto mācīšanās stratēģijas, sniedz un gūst atgriezenisko saiti.* | Kompetencēs balstīto izglītības standartu īstenošana | Pašvadības prasmju veidošana mācīšanās nodrošināšanai un digitālās pratības attīstībai | Mācīšanās stratēģiju mācīšana un mērķtiecīga izmantošana. | Visi pedagogi ir iepazinušies un izprot jauno mācību standartu prasības.  Pedagogi ir izveidojuši mācību satura apguves plānus.  Pedagogi izvirza skaidru SR.  Pedagogi plāno AS un vērtēšanas kritērijus.  Skolotāji nodrošina skolēniem izpratni par SR un AS, tās vērtēšanas kritērijiem. Skolēni zina/ prot izvirzīt stundas un tēmas SR.  Skolēni prot gūt un sniegt AS par procesu, par rezultātu un pašregulācijas aspektā.  Skolēni plāno savu darbu, izmantojot plānotāju. |
| **2. Prioritāte**  **Sociāli emocionālā labsajūta** | **Rīcība** | | | **Sasniedzamie rezultāti** |
| **2021. – 2022.** | **2021. – 2022.** | **2023. – 2024.** |
| *Skolēns izprot un vada savas emocijas, prot risināt konfliktus un veidot labvēlīgas attiecības.* | Sociāli emocionālās mācīšanās (SEM) programmas izveidošana un īstenošana | Vienotas prasības pozitīvas uzvedības nodrošināšanai skolas vidē | Skolas un vecāku sadarbība, veicinot sociāli emocionālo labsajūtu. | Pedagogi izprot SEM būtību. Pedagogi saredz iespējas SEM īstenošanai. Pedagogi pozitīvi vērtē pirmos soļus.  SEM ir integrēta audzināšanas programmā.  SEM pamatprincipi ir audzināšanas prioritāšu pamatā.  Pedagogiem ir izpratne par klases rutīnas ietekmi uz disciplīnu. Izveidotas vadlīnijas, kā veidot labvēlīgu klases rutīnu.  Pedagogi ir gatavi konsekventi un vienoti darboties.  Vecāki izprot SEM būtību. Vecāki ir gatavi iesaistīties SEM īstenošanā. |
| **3. Prioritāte**  **Pedagogu profesionālā pilnveide** | **Rīcība** | | | **Sasniedzamie rezultāti** |
| **2021. – 2024.** | **2021. – 2023.** | |
| *Skolēnu motivē pedagogu vēlme apgūt jauno un viņu profesionālā izaugsme.* | Pieredzē balstīta profesionālā pilnveide | Profesionālās pilnveides kursi   * sociāli emocionālā mācīšanās -2021. * padziļināto mācību kursu īstenošana 2021. * digitālā pratība 2021. * pedagoģiskā līderība 2023. | | Pedagogi labprāt uzticas viens otram un mācās kopā.  Katrs pedagogs gadā ir vērojis 2-4 stundu ciklu pie viena vai diviem pedagogiem.  Lielākā daļa pedagogu ir apmeklējuši kursus.  Pedagogi izprot pedagoģiskās līderības kompetences.  3 - 4 pedagogi patstāvīgi vada plašākas nozīmes darba grupas, seminārus. |
| **4.prioritāte Mūsdienīga skolas vide** | **Rīcība** | | | **Sasniedzamie rezultāti** |
| **2021. – 2024.** | **2022.** | **2022.** |
| *Skolēns dzīvo un darbojas mūsdienīgā un drošā vidē, iesaistās tās pilnveidošanā* | Mācību materiāltehniskās bāzes pilnveide jauno izglītības standartu īstenošanai | Skolas sporta halles renovācija | Dizaina un tehnoloģiju kabineta izveidošana. | Lielākā daļa klašu telpu ir nodrošinātas ar interaktīvajiem ekrāniem.  Katrā stāvā ir nodrošināti mobilie klēpjdatoru un planšetdatoru komplekti (30 gab. katrā komplektā). Pedagogi ir apmierināti ar tehnoloģiju lietošanas iespējām.  Pedagogi un skolēni atzinīgi vērtē iespējas izmantot mācību platformas.  Skolas vadība atzinīgi vērtē Edurio datu izmantošanu skolas darba analīzē.  Ir radīti apstākļi standarta īstenošanai mācību priekšmetā - dizains un tehnoloģijas. |

1. **Izglītības iestādes darbības pamatmērķi** 
   1. Izglītības iestādes misija– radoša, tradīcijām bagāta skola nepārtrauktā attīstības procesā, kvalitatīvas, konkurētspējīgas izglītības ieguves, kultūras un sporta centrs.
   2. Izglītības iestādes vīzija par izglītojamiem – veicināt izglītojamo vispusīgu un harmonisku attīstību, ievērojot viņu attīstības likumsakarības, vajadzības un intereses, attīstot individuālajā un sabiedriskajā dzīvē nepieciešamās zināšanas, prasmes un attieksmes, tādējādi mērķtiecīgi nodrošinot izglītojamiem iespēju sagatavoties turpmākās izglītības apguvei.
   3. Izglītības iestādes vērtības cilvēkcentrētā veidā - gatavot skolēnus aktīvai līdzdarbībai sabiedrības dzīvē, lēmumu pieņemšanai demokrātiskā sabiedrībā, spējai uzņemties atbildību, risinot kopīgas problēmas. Radīt iespējas pieredzes iegūšanai un pašizteiksmei, kas veicina skolēnu vēlēšanos mācīties, rosina iztēli un attīsta spēju neatkarīgi spriest un izteikt savu viedokli.
   4. 2020./2021.mācību gada darba prioritātes (mērķi/uzdevumi) un sasniegtie rezultāti

|  |  |  |
| --- | --- | --- |
| **Joma** | **Prioritāte** | **Sasniegtais rezultāts** |
| Mācību saturs | Jauno kompetencēs balstīto izglītības programmu īstenošanas uzsākšana. | Kursos gūtās atziņas tiek pielāgotas jauno standartu kvalitatīvai īstenošanai mācību procesā.  Skolā īstenotās mācību programmas atbilst skolas licencētajām programmām. |
| Izglītojamo sasniegumi | Katra skolēna personiskās iniciatīvas un atbildības attīstīšana augstāku mācību rezultātu sasniegšanai. | Mācību darbs tiek sistemātiski vērtēts, tādējādi gūstot atgriezenisko saiti.  Vērotās mācību stundas liecina par to, ka mācību procesā tiek izmantotas dažādas platformas.  Skolēnu sasniegumi ikdienas darbā ir ar pozitīvu izaugsmi, palielinoties optimāla un augsta līmeņa sasniegumu īpatsvaram. |
| Skolas darba organizācija un kvalitātes nodrošināšana | Skolas darbības izvērtēšana un turpmākā attīstības plāna demokrātiska izstrādāšana. | Skolas mājas lapā tiek atspoguļota aktuālā informācija par skolas darbu.  Skolas vadība ievēro Skolas iekšējās kontroles plānu un regulāri monitorē lēmumu izpildi.  Skolas vadība atbalsta skolotāju profesionālās kvalifikācijas celšanu un profesionālās darbības kvalitātes izvērtēšanu.  Skolas vadība sadarbojas ar Skolas darbiniekiem, vecākiem, skolēniem un konsultējas svarīgu lēmumu pieņemšanā. |

1. **Kritēriju izvērtējums** 
   1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Skolas vadība izglītības iestādes pašvērtēšanā un attīstības plānošanā, izmantojot dažādas vērtēšanas metodes, iesaista dažādas mērķgrupas: pedagogus, vadības komandu, vecākus, skolēnus. | Optimāli izmantojot tehnoloģiju iespējas un risinājumus, iestādes pašvērtēšanas procesā aktīvāk iesaistīt visas ieinteresētās puses. |
| Personāls ir stabils, profesionāls, iesaistās ar priekšlikumiem pārvaldībā, vēlas sasniegt iestādes kopīgi definētos mērķus; personāla mainība notiek objektīvu iemeslu dēļ. | Veidot vienotu izpratni par pārmaiņu būtību, definējot konkrētus kvalitātes mērķus. |
| Skolas vadība regulāri nodrošina un sniedz savlaicīgu atbalstu pedagogiem par audzināšanas, mācīšanas un mācīšanās jautājumiem, ievērojot valsts izvirzītos izglītības attīstības mērķus. | Sekmēt skolotāju izpratni par katra individuāli un visiem kopīgi sasniedzamajiem rezultātiem, lai sasniegtu skolas attīstības mērķus un prioritātes. |
| Skolas vadība nodrošina materiāli tehniskās bāzes pilnveidošanu atbilstoši jaunā izglītības satura prasībām. |  |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Aktualizēti skolas iekšējie normatīvie akti izglītības procesa nodrošināšanai. |  |
| Skolas direktoram ir zināšanas un kompetence izmantot ikdienas darbā dažādas līderības stratēģijas un pieejas. | Sniegt profesionālu atbalstu pedagogiem par līderības stratēģiju izmantošanu mācību procesā. |
| Skolas direktora komunikācija ar konkrētu mēŗkgrupu ir korekta un mērķtiecīga. | Uzlabot skolas vadības komunikāciju ar vecākiem, regulāri informējot par skolas mērķiem un attīstības vajadzībām, iesaistot vecākus to īstenošanā un ieviešanā. |
| Skolas direktors savā darbā ievēro ētiskas principus, veidojot labvēlīgu un atbildīgu iesaistīto pušu sadarbību. |  |
| Skolas direktors regulāri iesaistās izglītības attīstības un izglītības kvalitātes plānošanā, īstenošanā un izvērtēšanā atbilstoši nozares politikas mērķiem. | Aktualizēt skolas attīstības prioritāti par skolēnu emocionālo mācīšanos, sasaistot nozares politikas plānošanas dokumentos iekļautajām prioritātēm. |
| Skolas direktors regulāri pilnveido zināšanas par novitātēm audzināšanas, mācīšanas un mācīšanās jautājumos. | Veicināt skolotāju izpratni par kopīgi sasniedzamajiem rezultātiem, lai būtu skaidrs, kāda rīcība tiek sagaidīta no viņa kā skolotāja, lai sasniegtu skolas attīstības mērķus un prioritātes. |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Plānojot Skolas darbību, izglītības iestādes vadība regulāri sadarbojas ar dibinātāja institūcijām. |  |
| Skolas vadība veido sadarbību ar vietējo kopienu, tiek organizēta sadarbība ar citām Rīgas un Latvijas skolām. | Pilnveidot sadarbību ar nozares organizācijām. |
| Skolas vadība veicina izpratni par pārmaiņām nozarē un to ieviešanu skolas darbībā. | Pilnveidot skolotāju darba pašvērtēšanas sistēmu. |
| Skolas vadība mācību gada beigās analizē skolotāju pašvērtējumus, plānojot darbu jaunajam mācību gadam, ņem vērā skolotāju un mācību jomu komisiju ieteikumus. Lai nodrošinātu informācijas apriti un skolotāju sadarbību, regulāri notiek pedagogu iknedēļas sanāksmes. | Nodrošināt iespēju pedagogiem īstenot labās prakses piemērus, veicināt mācīšanās grupu izveidi. |
| Skolas direktors sadarbojas ar skolēnu vecākiem un ņem vērā vecāku konstruktīvus priekšlikumus skolas darbības uzlabošanai. Skolas vadība organizē kvalitatīvas vecāku sapulces, aktīvi piedalās Skolas padomes darbā. | Iesaistīt dažādas mērķgrupas – pedagogus, skolēnus, vecākus – attīstības plāna ieviešanā un veicināt tā īstenošanu. |
| Direktora vietnieki koordinē skolēnu padomes darbu. Skolēnu pašpārvalde aktīvi iesaistās skolas un pilsētas pasākumos. Skolas mācību jomu komisiju darbu vada direktora vietnieki. Mācību jomu komisiju vadītāji regulāri atskaitās par savu darbu metodiskās padomes sēdē. Skola ir atvērta sadarbībai un ieinteresēta pozitīvu risinājumu uzklausīšanai un īstenošanai. | Turpināt skolēnu pašpārvaldes ieviestās tradīcijas skolas darba organizēšanā. |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Pedagogu izglītība atbilst normatīvajos aktos noteiktajām prasībām. | Motivēt skolotājus iegūt papildu izglītību citā mācību priekšmetā, tādējādi risinot skolotāju vakanču jautājumu. |
| Pedagogiem nepieciešamās profesionālās kompetences pilnveide atbilst normatīvajos aktos noteiktajām prasībām. Pedagogi un mācību jomu komisiju vadītāji intensīvi piedalās profesionālās pilnveides kursos projekta “Skola2030” un jaunā mācību standarta apguves ietvaros. | Sekmēt pedagogu tālākizglītību un profesionālo pilnveidi, iesaistīšanos dažādos ar izglītību saistītos projektos, arī starptautiskos projektos. |
| Pedagogu noslodze atbilst normatīvajos aktos noteiktajām prasībām. Profesionālā kvalitāte tiek vērtēta mācību jomu komisiju ietvaros. | Veicināt pedagogu savstarpējo sadarbību starpdisciplināro mācību stundu plānošanā. |
| Skolā ir izveidota pedagogu profesionālās darbības pilnveides sistēma. | Sekmēt pedagoģiskās pieredzes un kursos gūto zināšanu un atziņu multiplicēšanu. |

1. **Informācija par lielākajiem īstenotajiem projektiem par 2020./2021.māc.g.**
   1. Skola piedalās ***Eiropas Sociālā fonda projektā “Atbalsts priekšlaicīgas mācību pārtraukšanas samazināšanai ” – PuMPuRS (projekts Nr.8.3.4.0/16/I/001).*** Veiksmīgi noslēdzies trešais gads – tik ilgi Skola īsteno projektu PuMPuRS – atbalsts priekšlaicīgas mācību pārtraukšanas samazināšanai.  Projektā iesaistītie pedagogi sniedza individuālās konsultācijas 44 skolēniem gan attālināti, gan klātienē, atbilstoši epidemioloģiskai situācijai valstī. Pateicoties projekta ietvaros sniegtajām konsultācijām, vairāki skolēni spēja iegūt pamatizglītību. Dažiem skolēniem uzlabojās gan mācību sasniegumi, gan komunikācijas spējas, paaugstinājās pašvērtējums. Daļai skolēnu bija nepieciešams psihoemocionāls atbalsts, ko pedagogi spēja nodrošināt, jo ir izveidojušās savstarpējas uzticamas attiecības. Skolēni paši atzīst, ka sniegtās konsultācijas bija ļoti nepieciešamas un lietderīgas. Tās ļāva  mazināt attālināto mācību negatīvo ietekmi uz skolēnu emocionālo veselību, grūtībām mācīties, nomāktību un depresiju. Pateicoties pedagogu  neatlaidībai un meistarībai, tika pārvarētas gan komunikācijas, gan tehniskā rakstura, gan psihoemocionālās grūtības. Visi 44  projektā PuMPuRS iesaistītie skolēni veiksmīgi pabeidza šo mācību gadu.
   2. Kopš 2016.mācību gada skola ir **Junior Achievement Latvia**  biedre, kas dod iespēju ne tikai pedagogiem izmantot izstrādātos mācību materiālus, bet skolēniem attīstīt savas plānošanas, organizatoriskās, finanšu pratības un uzņēmējdarbības spējas.  Skolēni šo iespēju izmanto, aktīvi dibinot un piedaloties Junior Achievement Latvia  piedāvātās iespējās. Dibinātie skolēnu mācību uzņēmumi piedalās gadatirgos, gūstot arī panākumus tajos. 2019./2020.mācību gadā Skolā aktīvi darbojās 5 skolēnu mācību uzņēmumi, no kuriem “ECork” piedalījās biedrības Junior Achievement Latvia un Latvijas izglītības attīstības aģentūras projekta “Inovāciju motivācijas programma” ietvaros īstenotajā Rīgas skolēnu mācību uzņēmumu ziemas gadatirgū “Cits bazārs”.
   3. Izglītojamie un klašu kolektīvi aktīvi izmanto dažādu institūciju, organizāciju piedāvātās iespējas, apmeklējot tos ekskursiju ietvaros, kā arī piedalās dažādos konkursos un pasākumos ārpus skolas. Piemēram, pēc skolotājas Zandas Galvānes iniciatīvas, aktīvi piedalās starptautiskajā loģiskās un algoritmiskās domāšanas **konkursā Beb[a]rs**, kurā iegūta atzinība Eiropas eksāmenā. Eiropas eksāmenā 2020.gadā 6.klases izglītojamie ieguva 1.vietu.
   4. Kopš 2018./2019.gada Skola piedalās arī programmā **“Latvijas skolas soma”**. Programmas ietvaros 2019./2020.mācību gadā tika īstenotas 26 aktivitātes, kuru ietvaros 1.-12.klašu izglītojamajiem bija iespēja apmeklēt teātra izrādes, muzejpedagoģiskās programmas, apmeklēt Latvijas kultūrvietas, skatīties Latvijā radītas filmas un izzināt zinātniskos izgudrojumus.
   5. 2020.gada janvārī Skolā savu darbību uzsāka The Duke of Edinburgh's International **AWARD LATVIA** jaunā vienība, kas ir individuāls izaicinājums jaunietim, lai izvirzītu un sasniegtu savus mērķus.
2. **Informācija par institūcijām, ar kurām noslēgti sadarbības līgumi** 
   1. Izglītības programmu realizēšanai Skolai nav noslēgti sadarbības līgumi ar citām institūcijām.

1. **Audzināšanas darba prioritātes trim gadiem un to ieviešana**

|  |  |
| --- | --- |
| **Prioritāte** | **Ieviešana** |
| Klases kolektīva sajūtas veidošana, nostiprināšana vai aktualizēšana, atkarībā no konkrētas klašu grupas. | Darbs notiek galvenokārt klases stundās, izmantojot dažādas vecumam piemērotas aktivitātes, kā arī kopīgās ārpusstundu aktivitātēs (dalība projektos, klašu ekskursijas u.c.) |
| Piederības sajūta skolai. | Skolēni piedalās savam vecumam atbilstošos pasākumos, piedalās skolas vides sakopšanā un uzlabošanā, iesaistās ārpusskolas projektos, veidojot skolas tēlu. Izstrādā priekšlikumus skolas attīstībai. |
| Piederība savai valstij. | Šo prioritāti realizē gan klases stundās, gan skolas tradicionālajos pasākumos, kas veltīti valsts svētkiem un latviešu tautas tradīcijām. Tāpat arī mācību priekšmetu skolotāji tēmu ietvaros akcentē tradīciju nozīmīgumu un valstiskuma apziņu. |

Mērķis - sekmēt piederības izjūtas veidošanos pret savu skolu, kļūt par vispusīgi attīstītiem, atbildīgiem sabiedrības locekļiem, kas ievēro skolas izstrādātos iekšējos kārtības noteikumus un akceptē demokrātiskas sabiedrības pamatvērtības.Tika veikta audzinātāju aptauja, galvenie secinājumi. Audzinātāju plānus nākamajam gadam var iedalīt divās lielās grupās – darbs pie klases kolektīva sajūtas veidošanas (kopīgas ekskursijas un pasākumi, tematiskas klases stundas u.c.) un personīgā izaugsme. Šeit dominē vēlme izkopt prasmes rīkoties nestandarta situācijās, kādā visi nonāca mācību gada beigās, un uzlabot savas IT prasmes, ko arī lielā mērā pieprasīja attālinātais mācību un audzināšanas darbs.

1. **Citi sasniegumi**
   1. Jebkādi citi sasniegumi, par kuriem vēlas runāt izglītības iestāde (galvenie secinājumi par izglītības iestādei svarīgo, specifisko).
      1. Skolas skolotāji piedalās Izglītības ministrijas organizētajā mācību grāmatu recenzēšanas un izvērtēšanas darba grupā.
      2. Skolas direktors piedalās dažādās Rīgas domes Izglītības departamenta organizētajās darba grupās par Rīgas skolu darba uzlabošanu.
      3. Izglītojamie regulāri iesaistās labdarībā, sadarbojoties ar ziedot.lv
      4. Skola ir pedagoģiskās prakses vieta Latvijas Universitātes un Latvijas Sporta pedagoģijas akadēmijas pedagoģisko programmu studentiem.
      5. Skolā tiek organizēta aktīva, panākumiem bagāta sporta dzīve, izglītojamajiem plašas iespējas piedalīties interešu izglītības programmās.
      6. Izveidota atbalsta sistēma izglītojamajiem, kuriem ir grūtības ar disciplīnas ievērošanu mācību stundās. Ar šiem izglītojamajiem strādā izglītības psihologs, skolas sociālais pedagogs.
      7. Izglītojamie tiek iesaistīti sabiedriski derīgā darbā Skolas vides sakopšanā.
      8. Skolai ir senas un noturīgas tradīcijas, ar kurām saistītas Skolas piederības zīmes – karogs, žetons un logo.
   2. Izglītības iestādes informācija par galvenajiem secinājumiem pēc valsts pārbaudes darbu rezultātu izvērtēšanas par 2020./2021.mācību gadu un par sasniegumiem valsts pārbaudes darbos pēdējo trīs gadu laikā.

**Izglītojamo sasniegumi obligātajos centralizētajos eksāmenos 2019.gads**

|  |  |  |  |  |
| --- | --- | --- | --- | --- |
| Eksāmens | Rīgas Hanzas vidusskola | Rīga | Vidusskolas | Valsts |
| Angļu valoda | 76.7% | 66.1% | 65.4% | 62.7% |
| Latviešu valoda | 47,7% | 49.8% | 50.9% | 49.9% |
| Matemātika | 35% | 37.2% | 36.4% | 32.7% |

**Vidējais procentuālais vērtējums obligātajos centralizētajos eksāmenos – 53.1%**

**2020.gads**

|  |  |  |  |  |
| --- | --- | --- | --- | --- |
| Eksāmens | Rīgas Hanzas vidusskola | Rīga | Vidusskolas | Valsts |
| Angļu valoda | 80.95% | 73.4% | 72.3% | 70% |
| Latviešu valoda | 58.8% | 53% | 53.2% | 52.9% |
| Matemātika | 38.1% | 39.9% | 38.8% | 35.4% |

**Vidējais procentuālais vērtējums obligātajos centralizētajos eksāmenos – 59.3%**

**2021.gads**

|  |  |  |  |  |
| --- | --- | --- | --- | --- |
| Eksāmens | Rīgas Hanzas vidusskola | Rīga | Vidusskolas | Valsts |
| Angļu valoda | 75.8% | 70.13% | 69.05% | 66.6% |
| Latviešu valoda | 53.7% | 51.24% | 52.39% | 51.2% |
| Matemātika | 32.8% | 41.05% | 41.07% | 36.1% |

**Vidējais procentuālais vērtējums obligātajos centralizētajos eksāmenos – 54.1%**

**C*entralizētā eksāmena angļu valodā rezultātu novērtējums.***

2020./2021.mācību gada noslēgumā angļu valodas centralizēto eksāmenu bija izvēlējušies kārtot 47 no 49 RHV skolēniem.

***Vidējais eksāmena izpildes rezultāts ir 75,8%****,* kas uzskatāms par gana augstu rādītāju. Iepriekšējā gada vidējais izpildes rādītājs bija augstāks – 80,95%. Diemžēl, šī gada rādītājus nav iespējams un nebūtu korekti salīdzināt ar iepriekšējo gadu rādītājiem, jo, sakarā ar izmaiņām mācību gada noslēgumā (Covid-19), IZM pieņēma lēmumu eksāmenam noņemt valodas lietojuma daļu. Kā arī, nedrīkst neņemt vērā faktu, ka šie vidusskolēni ~1,5 gadu mācījās attālināti.

Eksāmenu šoreiz veidoja četras daļas: lasīšanas, klausīšanās, mutvārdu, un rakstīšanas daļas.

***Eksāmena vērtējumu atbilstība Eiropas valodu prasmju līmeņiem.***

Skolēnu sasniegtie rezultāti angļu valodas centralizētajā eksāmenā tika pielīdzināti Eiropas valodu prasmju līmeņiem. Skolēni izglītības sertifikātā varēja ieraudzīt gan prasmju novērtējumu procentos (gan kopā, gan pa atsevišķām daļām) + šī procenta atbilstību Eiropas vispārpieņemtajam standarta svešvalodu zināšanu kritērijam.

RHV skolēni, atbilstoši šim kritērijam ieguva sekojošus līmeņus:

**C1** līmeni šogad nesasniedza neviens skolēns.

**B2** līmeni sasniedza 34 skolēni;

**B1** līmeni sasniedza 13 skolēni.

***Secinājumi.***

1) RHV skolēni angļu valodas centralizēto eksāmenu nokārtojuši labā līmenī, sasniedzot vidējo rādītāju 75,3, kas noteikti ir zemāks nekā iepriekšējā mācību gadā.

2) Abu klašu skolēni uzrādījuši līdzīgus rezultātus – 75,1% un 75,5%.

3) Vislabāk skolēniem veicies ar mutvārdu daļu – 81,1%.

4) Visvājākos rādītājus skolēni šogad uzrādījuši lasīšanas daļā- sasniegtais vidējais rādītājs- 69,3%%, kas ir liels pārsteigums.

5) Turpmākajos gados strādāsim tāpat kā iepriekš, lai sasniegumu līmenis būtu stabili augsts. Darīsim visu, lai nākošais izlaidums atkal uzrādīti augstus līmeņus.

**Latviešu valodas CE rezultātu analīze**

Latviešu valodas centralizētā eksāmena (CE) mērķis ir novērtēt skolēnu zināšanas un pamatprasmes, kā arī teksta izpratnes un teksta veidošanas prasmes. Eksāmena rezultāti ne tikai apliecina skolēnu mācību valodas prasmes, tos izmanto arī kā atlases kritērijus augstākās pakāpes izglītības programmās.

Rīgas Hanzas vidusskolā (RHV) 2021. gadā CE latviešu valodā kārtoja 49 skolēni. Eksāmena rezultāti vērtējami kā viduvēji. Aplūkojot iegūtos vidējos procentuālos radītājus, skolēni vidēji ieguvuši 53,2%, vidējais rādītājs latviešu valodas CE valstī 2021. gadā ir 51,3%. Minimālais iegūtais rezultāts 49 skolēnu vidū – 29%, bet maksimālais iegūtais rādītājs – 85%.

Ieteikumi turpmākajam darbam– mācību stundās pilnveidot skolēnu izpratni par valodas gramatikas jautājumiem, īpašu uzmanību pievēršot dažādām sintaktiskajām konstrukcijām teikumā, to izmantošanas lomai un jēgai. Akcentēt skolēniem nepieciešamību ievērot interpunkcijas un ortogrāfijas noteikumus ne tikai mācību stundu ietvaros, bet arī ikdienas saziņā, veikt regulārus vingrinājumus ortogrāfijas, interpunkcijas un stilistikas prasmju pilnveidei un nostiprināšanai.

**Matemātikas CE rezultātu analīze**

Centralizēto matemātikās eksāmenu kārtoja 49 skolēni. Vidējais rezultāts ir 32,39%, kas ir zem valstī sasniegtā vidējā rezultāta 36,1%. Analizējot skolēnu sniegumu pa uzdevumu līmeņiem, var secināt, ka skolēni vairak sāk risināt arī nestandarta situāciju lietojumā ( 76% skolēnu), pietiekams rezultāts ir pamatprasmēs, bet zems standartsituācijās( 6 skolēni nav ieguvuši nevienu punktu), ko ļoti grūti izskaidrot.

Salīdzinot klašu rezultātus, redzams, ka zināšanu līmenis un spējas pielietot tās dažādos uzdevumos izteikti neatšķiras. Labākie rezultāti : kopvērtējums 77%: pamatprasmes 92%, standartsituācijas 80%, nestandarta 35%.

**9.klašu izglītojamo sasniegumi valsts pārbaudes darbos**

|  |  |  |  |
| --- | --- | --- | --- |
| **Latviešu valoda** | **% apgūts Skola** | **% apgūts Valsts** | **Starpība** |
| 2018./2019.m.g. | 64.11 | 64.39 | -0.28 |
| 2019./2020.m.g. | Valstī noteiktās ārkārtējās situācijas dēļ valsts pārbaudes darbi atcelti | | |
| 2020./2021.m.g. | Valstī noteiktās ārkārtējās situācijas dēļ valsts pārbaudes darbi atcelti | | |
| **Matemātika** | **% apgūts Skola** | **% apgūts Valsts** | **Starpība** |
| 2018./2019.m.g. | 51 | 55.70 | -4.7 |
| 2019./2020.m.g. | Valstī noteiktās ārkārtējās situācijas dēļ valsts pārbaudes darbi atcelti | | |
| 2020./2021.m.g. | Valstī noteiktās ārkārtējās situācijas dēļ valsts pārbaudes darbi atcelti | | |
| **Latvijas vēsture** | **% apgūts Skola** | **% apgūts Valsts** | **Starpība** |
| 2018./2019.m.g. | 72.99 | 63.01 | +9.98 |
| 2019./2020.m.g. | Valstī noteiktās ārkārtējās situācijas dēļ valsts pārbaudes darbi atcelti | | |
| 2020./2021.m.g. | Valstī noteiktās ārkārtējās situācijas dēļ valsts pārbaudes darbi atcelti | | |
| **Angļu valoda** | **% apgūts Skola** | **% apgūts Valsts** | **Starpība** |
| 2018./2019.m.g. | 80.52 | 70.50 | +10.02 |
| 2019./2020.m.g. | Valstī noteiktās ārkārtējās situācijas dēļ valsts pārbaudes darbi atcelti | | |
| 2020./2021. | Valstī noteiktās ārkārtējās situācijas dēļ valsts pārbaudes darbi atcelti | | |
| **Krievu valoda** | **% apgūts Skola** | **% apgūts Valsts** | **Starpība** |
| 2018./2019.m.g. | 72.50 | 71.27 | +1.23 |
| 2019./2020.m.g. | Valstī noteiktās ārkārtējās situācijas dēļ valsts pārbaudes darbi atcelti | | |
| 2020./2021.m.g. | Valstī noteiktās ārkārtējās situācijas dēļ valsts pārbaudes darbi atcelti | | |

9.klašu skolēni kārto valsts pārbaudes darbus matemātikā, svešvalodā, latviešu valodā un Latvijas vēsturē.

2018./2019.mācību gadā valsts pārbaudes darbus kārtoja 67 no 70 skolēniem, trīs skolēni bija atbrīvoti.

Kopumā rezultāti latviešu valodas eksāmenā vērtējami kā labi, tie atšķiras no valsts vidējā vērtējuma par -0,28 procentiem. Vislabāk skolēniem veicies runāšanas daļā, jo viņi sev izvēlējušies aktuālu runas tematu. Uzdevumi turpmākajam darbam – pilnīgot skolēnu prasmi ievērot interpunkcijas un ortogrāfijas normas, savu viedokli paust plānveidīgi, loģiski un pamatoti, izvairoties no liekvārdības. Svarīgi akcentēt nepieciešamību precīzi izpildīt uzdevuma nosacījumos prasīto.

Matemātikas eksāmenā skolas vērtējums no valsts vidējā vērtējuma atšķiras par -4,7 procentiem. Salīdzinot ar iepriekšējo gadu, kad atšķirība bija +1,64 procenti, kritums ir ievērojams. Skolotāji ir veikuši eksāmena analīzi pa uzdevumiem un secinājuši, kuras tēmas skolēniem jāapgūst pilnīgāk. Šī rezultātu analīze dod iespēju skolotājam plānot mācību darbu, lai uzlabotu konkrētās tēmas apguvi. Tāpat kā latviešu valodas eksāmenā, svarīgi uzmanīgi izlasīt uzdevuma nosacījumus un pildīt prasīto. Bieži vien skolēni nepamana, ka vienā uzdevumā ir vairāki nosacījumi, jo izpildījuši tikai pirmo.

Vēstures eksāmenā tradicionāli ir augstāki vērtējumi kā valstī. 2019.gadā tie pārsniedz valsts vidējo vērtējumu par 9,98 procentiem; salīdzinot ar pagājušo gadu, ir ievērojams uzlabojums. Skolēni labi pārzina vēstures faktus, prot strādāt ar avotiem un izteikt savu viedokli par vēstures notikumiem. Vienīgā problēma – skolēni neievēro interpunkcijas normas, bet tas šai eksāmenā netiek vērtēts.

Eksāmenu angļu valodā kārtoja 58 skolēni. Skolēnu vērtējumi tajā pārsvarā ir optimāli. Atšķirība no valsts vidējā vērtējuma ir +10.02 procenti. Vērtējums eksāmenā no gada vērtējuma ievērojami atšķīrās tikai 4 skolēniem. Tas nozīmē, ka eksāmenā skolēni parādījuši tikpat stabilas zināšanas kā ikdienas mācību darbā.

Krievu valodas eksāmenu kārtoja pieci skolēni. Atšķirība no valsts vidējā vērtējuma ir +1,23 procenti. Skolēni parādīja zināšanas atbilstoši savam līmenim. Turpmākajā darbā nepieciešams vērst uzmanību gramatikas likumu atkārtošanai un jāveicina skolēnu vārdu krājuma papildināšana.

2019./2020. un 2020./2021.mācību gadā valstī noteiktās ārkārtējās situācijas dēļ valsts pārbaudes darbi atcelti.

***6.klašu skolēnu sasniegumi valsts pārbaudes darbos***

|  |  |  |  |  |  |  |
| --- | --- | --- | --- | --- | --- | --- |
| Valsts pārbaudes darbs | 2018./2019. mācību gads | | 2019./2020. mācību gads | | 2020./2021.mācību gads | |
| skola | valsts | skola | valsts | skola | valsts |
| Latviešu valoda | 71.4% | 64% | 71.55% | 64,11% | 63.74% | 66.36% |
| Matemātika | 67.77% | 55,87% | 72.96% | 66,15% | 70.86% | 69.87% |
| Dabaszinības | 67.34% | 61,74% | 58.46% | 52,77% | 67.33% | 59.29% |

## *3.klašu skolēnu sasniegumi valsts pārbaudes darbos*

|  |  |  |  |  |  |  |
| --- | --- | --- | --- | --- | --- | --- |
| Valsts pārbaudes darbs | 2018./2019. mācību gads | | 2019./2020. mācību gads | | 2020./2021.mācību gads | |
| skola | valsts | skola | valsts | skola | valsts |
| Latviešu valoda | 80.01% | 74,17% | 83.63% | 77,93% | 86.73% | 83.49% |
| Matemātika | 83.25% | 78,59% | 60.5% | 59,42% | 78.1% | 76.49% |

Analizējot Rīgas Hanzas vidusskolas skolēnu sasniegumus valsts pārbaudes darbos (VPD), kopējie rezultāti pa priekšmetiem salīdzināti 3. un 6.klasē ar rādītājiem valstī. Var secināt: 3 gadu periodā kopumā rezultāti visos mācību priekšmetos ir pielīdzināmi valsts vidējam rezultātam, ir vērojams pozitīvas starpības pieaugums rezultātiem 3.klasēs latviešu valodā, 6.klasēs matemātikā, salīdzinot ar rezultātiem 2018./2019.mācību gadā. Visos priekšmetos nedaudz pārsniegts valsts vidējais rādītājs.